Любовь Толкалина

Любовь Толкалина, Любовь Николай кызы Толкалина (, 1978 елның 16 феврале, Рязань өлкәсе, Ирмеш районы, Савватьма авыл җирлеге, Михайлово) — РФ театр һәм кино актрисасы, синхрон йөзү буенча спорт мастеры.

 Тәрҗемәи хәле 
1978 елның 16 февралендә Рязань өлкәсе Ирмеш районы Савватьма авыл җирлеге Михайлово авылында туган. Кече яшьтән синхрон йөзү белән мавыга. Мәктәптә укыганда судагы балалар театрында эшли. Унике яшеннән төрле спектакльләрдә катнаша. Уналты яшендә синхрон йөзү буенча спорт мастеры була. Репетиция вакытында аны реклама режиссеры күреп алып, үзенә чакыра. ВГИК актерлык факультетын (Алексей Баталов курсы) тәмамлый (1999).

1999 — 2003 елларда РФ Үзәк Армия театрында хезмәт итә.

2003 — 2007 елларда «Империя звезд» театрында.

Беренче тапкыр экранда 1999 елда «Ябылып яшәүче» () фильмындагы (режиссер Егор Кончаловский, «“Профит” продюсерлык ширкәте» ҖЧҖ) уйнаган эпизодик роле — Ирина роле белән күренә. Картина танылу алмый, шунлыктан актриса берничә ел кинода уйнамый тора.

2002 елда «Антикиллер» фильмында, 2003 елда «Антикиллер 2: Антитеррор» фильмында (режиссер Егор Кончаловский, Golden key ent/ MB prod киноширкәте) Люба ролендә уйный.

Тормышындагы төп вакыйга дип, «Мин яратам сине» () фильмында (2004, режиссерлар Ольга Столповская, Дмитрий Троицкий) уйнаган Вера Кириллова  ролен атый.

Кинодан тыш, фотомодель буларак, реклама роликларында төшә, фильмнарга, мульфильмнарга тавыш яздыруда катнаша.

 Гаилә хәле 
 (1997-2009 елларда) — кинорежиссер Егор Кончаловский (Георгий  Андрей улы Михалков) (1966 елда Мәскәүдә туган). Кызлары Мария (2001)Авраменко Арсений.  Кончаловский и Толкалина окончательно расстались. uznayvse.ru, 16.01.2017.

 Әдәбият 
 Февральдә кабынган йолдызлар. «Сөембикә», 2018 ел, февраль, 63нче бит.

 Сылтамалар 
 Любовь Толкалина. IMDb
  Любовь Толкалина. Кино-театр.ру
  Любовь Толкалина.  Рәсми булмаган сайт

 Искәрмәләр 

Төркем:Россия актрисалары
Төркем:XXI гасыр актрисалары
Төркем:ВГИК тәмамлаучылар
Төркем:Россия кино артистлары